<classify> KAMATI ya Hesabu za Serikali za Mitaa LAAC imeipa miezi mitatu Ofisi ya Mdhibiti na Mkaguzi Mkuu wa Hesabu za Serikali CAG kufanya ukaguzi maalumu wa upotevu wa zaidi ya Sh bilioni 3, fedha za miradi ya maendeleo katika Halmashauri ya Wilaya ya Nyanghwale mkoani Geita.Makamu Mwenyekiti wa kamati hiyo, Abdallah Chikota ametoa agizo hilo jijini Dodoma baada ya kukutana na uongozi wa wilaya hiyo kuhusu hoja za ukaguzi za CAG kwa mwaka wa fedha201718.Chikota alisema kwa kiasi kikubwa ripoti waliyopelekewa na ofisi ya CAG imejaa ubadhirifu na kwamba kamati hiyo imeshindwa kuhoji watendaji hao wa halmashauri kutokana na kuwa watendaji wengi ni wapya.Kutokana na ubadhirifu huo, LAAC imeagiza kufanyika kwa ukaguzi maalumu ili kuwabaini watumishi wengine waliohusika katika wizi huo.Ofisi ya CAG iende kufanya ukaguzi maalum kwenye halmashauri hii maana pamoja na kwamba kuna watumishi ambao wapo ndani na wengine kesi zao zipo mahakamani, tunaoana bado kuna wengine wapo nje sababu CAG alizuiliwa kufanya ukaguzi ambao utaweza kusaidia kuwajumusiah na wengine walioshiriki, amesema.Akibainisha baadhi ya maeneo ambayo hesabu zake zinaonesha kuna ubadhirifu, Chikota alisema kuna vitabu 50 vya kukusanyia mapato taarifa yake haikuwasilishwa kwa wakaguzi.Alisema pia hati za malipo zenye thamani ya zaidi ya Sh bilioni 1, sambamba na kuwepo kwa malipo yasiyo na viambatanisho yenye thamani ya Sh milionbi 339.7.Chikota alisema pia taarifa hiyo inaonesha kuwepo uhamisho wa fedha bila kuonesha shughuli zilizofanyiwa kiasi cha Sh bilioni 1.7.Fedha zinaonesha zimefanyiwa uhamisho, lakini wakaguzi wakifuatlia hakuna shughuli ambazo zimefanya, aliongeza.Aliongeza, hata walipojaribu kukagua utekelezaji wa miradi nako kuna changamoto na kumbwa ikiwa ni ucheleweshwaji wa kukamilika kwa miradi ya maendeleo pamoja na kuonekana fedha kutolewa. Chikota alisema katika sekta ya afya, serikali ilitoa kiasi cha Sh milioni 400 kwa ajili ya ujenzi wa kituo cha afya, taarifa inaonesha fedha hizo hazipo na kituo hakijajengwa.Alisema pia fedha zilizotolewa kwa ajili ya Mradi wa Elimu wa EP4R kiasi cha Sh milioni 576 taarifa hiyo inaonesha zimetumika nje ya malengo yaliyokusudiwa.Chikota alisema pia katika mradi wa maji taarifa za kwenye kitabu zinaonesha kuwepo kwa salio la Sh milioni 74.1, lakini taarifa ya benki inaonesha kiasi cha Sh milioni 71.1 haipo.Si hivyo tu, hata fedha ambazo zinaoneshwa zimeliwa kwa ajili ya utekelezaji wa mradi huu wa maji, kuna hati za malipo zenye thamani ya shilingi milioni 134.5 hazikuwasilishwa kwa wakaguzi, amesema.Amesema watumishi hao wanaonesha kuwa pia walipewa kiasi cha Sh billion 1.9 kwa ajili ya miradi ya maendeleo lakini ni Sh milioni 700 pekee ndizo zilizotumika huku zingine zikiteketezwa.Kwa mazingira haya kamati tusiendelee kuwahoji, CAG tunakupa muda mfupi sana wa miezi mitatu, kwa kufanya hivyo kutafanya kujua wahusika kulingana na kila hoja moja, amesema.Haiwezekani tukafumbia macho suala hili maana hata kama kuna watendaji wapya kwa sasa hatuwezi kuwasifia wakati wizi bado unaendelea kufanyika kama kawaida.Naibu Waziri Tamisemi, Mwita Waitara alisema watachukua hatua kadiri Kamati ya Bunge itakavyowaagiza mara baada ya uchunguzi kukamilika.  <topic>: kitaifa 